જય ભારત રીકશા એસોસીએશનના પ્રમુખ અબ્બાસ પેઇન્ટરે જણાવ્યું હતું કે, શહેરમાં 7 હજારથી વધારે રીકશાઓ છે. ભારત બંધના એલાન દરમિયાન સલામતી તથા ભાવવધારો અસહય હોવાથી બંધને ટેકો આપ્યો છે. ભરૂચ જિલ્લા કોંગ્રેસ પ્રમુખ પરિમલસિંહ રણાએ જણાવ્યું હતું કે, પેટ્રોલ અને ડીઝલના ભાવવધારાએ દરેક દેશવાસીની કમર તોડી નાંખી છે. લોકોની વેદનાને વાચા આપવા માટે ભારત બંધનું એલાન આપવામાં આવ્યું છે. સમાજના દરેક વર્ગના તથા દરેક ક્ષેત્રના લોકો જોડાઇ તેવી અમારી અપીલ છે. શહેર પ્રમુખ બળવંતસિંહ પરમારે પણ દુકાનો બંધ રાખવા માટે વેપારીઓને અનુરોધ કર્યો છે.